open-index/open-wikipedia-markdown huggingface dataset:
Στάδιο Κεμάλ Σταφά

Το **Στάδιο Κεμάλ Σταφά** (αλβανικά: *Stadiumi Qemal Stafa*), ήταν εθνικό στάδιο και το μεγαλύτερο γήπεδο ποδοσφαίρου στα Τίρανα της Αλβανίας. Έφερε το όνομα του Κεμάλ Σταφά, ήρωα της Αλβανίας κατά τον Β' Π.Π. και ηγέτη της Κομμουνιστικής Νεολαίας. Η κατασκευή του άρχισε το 1939 και εγκαινιάστηκε το 1946 για το Βαλκανικό Κύπελλο Ποδοσφαίρου, που κέρδισε η Εθνική Ομάδα της Αλβανίας. Το στάδιο έχει χρησιμοποιηθεί για παιχνίδια της Αλβανικής Σουπερλίγκα, ως έδρα της εθνικής ομάδας και για τη διεξαγωγή των έξι διοργανώσεων της αλβανικής Σπαρτακιάδας. Παρόλο που το 1974 επεκτάθηκε, φτάνοντας τις 35.000 θέσεις, κατά τη δεκαετία του 1990 τοποθετήθηκαν θέσεις καθημένων σε όλες τις κερκίδες, με αποτέλεσμα η χωρητικότητα να μειωθεί στους 19.700 θεατές.

Το στάδιο κατεδαφίστηκε τον Ιούνιο του 2016, προκειμένου στη θέση του να κτισθεί το νέο εθνικό στάδιο, που θα ονομάζεται *Εθνική Αρένα* (αλβ. *Arena Kombëtare*) και σχεδιάζεται να λειτουργήσει το 2018. Η Ένωση Ποδοσφαιρικών Σωματείων Αλβανίας και η αλβανική κυβέρνηση θα είναι από κοινού ιδιοκτήτες του νέου σταδίου με ποσοστά 75%-25% αντίστοιχα. Το νέο στάδιο θα έχει χωρητικότητα πάνω από 22.500 θεατές και η κατασκευή του θα κοστίσει 60 εκατομμύρια ευρώ. Θα είναι αποκλειστικά ποδοσφαιρικό γήπεδο και οι διάδρομοι αγώνων δρόμου θα αφαιρεθούν, ενώ θα πληροί τις προϋποθέσεις της ανώτατης κατηγορίας της UEFA (γήπεδο 4ης κατηγορίας).

## Παραπομπές


Κατηγορία:Αθλητισμός στην Αλβανία
Κέλι Μακντόναλντ

Η **Κέλι Μακντόναλντ** (αγγλικά: *Kelly Macdonald*, 23 Φεβρουαρίου 1976) είναι μία Σκωτσέζα ηθοποιός του κινηματογράφου και της τηλεόρασης. Περισσότερο γνωστή είναι για τους ρόλους της στις ταινίες *[[Trainspotting (ταινία)|Trainspotting]]* (1996), *[[Έγκλημα στο Γκόσφορντ Παρκ]]* (2001), *[[Ο Χάρι Πότερ και οι Κλήροι του Θανάτου - Μέρος 2]]* (2011) και *[[Brave]]* (2012). Το 2007, έλαβε υποψηφιότητα Β' Καλύτερης Ηθοποιού στα βραβεία BAFTA για τον ρόλο της στην ταινία *[[Καμιά Πατρίδα για τους Μελλοθάνατους]]*.

Εκτός από τον κινηματογράφο έχει συμμετάσχει και σε τηλεοπτικές σειρές, μεταξύ αυτών στο *[[The Girl in the Café]]* (2005), μία μίνι-σειρά, η οποία της «χάρισε» μία υποψηφιότητα στις Χρυσές Σφαίρες και ένα βραβείο στα Emmy. Συμμετείχε και στη γνωστή μίνι-σειρά, *State of Play*. Μεταξύ 2010 και 2014, συμπρωταγωνιστούσε στη σειρά του HBO *[[Boardwalk Empire]]*, λαμβάνοντας κι εκεί μία υποψηφιότητα, το 2011, για βραβείο Emmy.

## Παραπομπές


## Εξωτερικοί σύνδεσμοι
* 
* Kelly Macdonald in ''Skellig'' on Sky1, Easter 2009

Κατηγορία:Σκωτσέζες ηθοποιοί ραδιοφώνου
Κατηγορία:Σκωτσέζες ηθοποιοί φωνής
Κατηγορία:Σκωτσέζες ηθοποιοί κινηματογράφου
Κατηγορία:Σκωτσέζες ηθοποιοί τηλεόρασης
Κατάλογος των λιμνών της Ρωσίας

μικρογραφία|275x275εσ|Θέα της Λίμνης Σέλιγκερ κοντά στο Οστάσκοφ το 1910.
Κατάλογος **[[Λίμνη|λιμνών]] της [[Ρωσία]]ς** με αλφαβητική σειρά:
* Βαϊκάλη (Байка́л)
* Λίμνη Μπέλογιε (Περιφέρεια Ριαζάν) (Бе́лое)
* Περιφέρεια Μπέλογιε (Περιφέρεια Βόλογκντα) (Бе́лое)
* Μπρόσνο (Бро́сно)
* Μπουστάχ (Буста́х)
* Κασπία Θάλασσα (Каспий́ское мо́ре)
* Τσάνι (Ча́ны)
* Τσουκτσαγκίρσκογιε (Чукчаги́рское)
* Εκιτίκι (Экиты́ки)
* Ελγκιγκιτγκίν (Эльгыгы́тгын)
* Ιλίρνεϊ (Или́рней)
* Ιλμέν (Ильме́нь)
* Ιμάντρα (Има́ндра)
* Κέτα (Ке́та)
* Κεζανόι (Кезеной́-Ам)
* Χάνκα (Ха́нка)
* Χανταΐσκογιε (Хантай́ское)
* Κίζι (Ки́зи)
* Κόολεν (Ко́олень)
* Κράσνογιε (περιφέρεια Λένινγκραντ) (Кра́сное)
* Κράσνογιε (Τσουκότκα) (Кра́сное)
* Κουμπένσκογιε (Кубе́нское)
* Κουλουντίνσκογιε (Кулунди́нское)
* Λάντογκα (Ладо́жское)
* Λάμα (Ла́ма)
* Λοβόζερο (Лово́зеро)
* Νέρο (Не́ро)
* Ονέγκα (Оне́жское)
* Ορέλ (Оре́ль)
* Ορόν (Оро́н)
* Οζόγκινο (Ожо́гино)
* Πλεστσέγιεβο (Плеще́ево)
* Πέιπους (Чу́дско-Пско́вское)
* Σεγκόζερο (Сего́зеро)
* Σέλιγκερ (Се́лигер)
* Σιαμόζερο (Сямо́зеро)
* Ταϋμύρ (Таймы́р)
* Τελέτσκογιε (Теле́цкое)
* Τοπόζερο (Топо́зеро)
* Τιτίλ (Тыты́ль)
* Ουβς Νουούρ ()
* Βαλνταΐσκογιε (Валдай́ское)
* Βιστίτις (Виштыне́цкое озе́ро)
* Γιεσσέι (Ессе́й)

Κατηγορία:Λίμνες της Ρωσίας
Λίντσεϊ Ντάνκαν

Η **Λίντσεϊ Βιρ Ντάνκαν**,  CBE (αγγλικά: *Lindsay Vere Duncan*, 7 Νοεμβρίου 1950) είναι Σκωτσέζα ηθοποιός του κινηματογράφου, της τηλεόρασης και του θεάτρου. Ξεκίνησε από τα μαθητικά της χρόνια να ασχολείται με το θέατρο, καταλήγοντας στη διάρκεια της καριέρας της να κερδίζει δις το βραβείο Olivier Awards και  μία το βραβείο Tony, για τους ρόλους της στα έργα *Private Lives* και *Les Liaisons Dangereuses*, αντιστοίχως. 

Στην τηλεόραση, επίσης, έχει συμμετάσχει σε γνωστές σειρές όπως το *G.B.H.*, το *[[Rome (τηλεοπτική σειρά)|Rome]]* και το *[[Doctor Who]]*. Λιγότερες συμμετοχές πραγματοποίησε στον κινηματογράφο, όπου συμμετείχε μεταξύ άλλων στο *[[Star Wars: Επεισόδιο 1 - Η Αόρατη Απειλή]]* (1999), ως η φωνή του TC- 14, στο *[[Alice in Wonderland (ταινία, 2010)|Alice in Wonderland]]* (2010) και στο *[[Birdman ή Η Απρόσμενη Αρετή της Αφέλειας|Birdman]]* (2014). Το 2009, τιμήθηκε από το Τάγμα της Βρετανικής Αυτοκρατορίας, για την προσφορά της στο θέατρο.

## Παραπομπές


## Εξωτερικοί σύνδεσμοι
*
* 
* 

Κατηγορία:Σκωτσέζες ηθοποιοί φωνής
Κατηγορία:Σκωτσέζες ηθοποιοί ραδιοφώνου
Κατηγορία:Σκωτσέζες ηθοποιοί κινηματογράφου
Κατηγορία:Σκωτσέζες ηθοποιοί τηλεόρασης
Κατηγορία:Σκωτσέζες ηθοποιοί θεάτρου
Κατηγορία:Νικητές βραβείου Tony
Ντάνιελ Πόρτμαν

Ο **Ντάνιελ Πόρτμαν** (αγγλικά: *Daniel Portman*, 13 Φεβρουαρίου 1992) είναι Σκτωτσέζος ηθοποιός του κινηματογράφου και της τηλεόρασης. Περισσότερο γνωστός είναι για τη συμμετοχή του στην τηλεοπτική σειρά του HBO, *[[Game of Thrones]]*, ως Podrick Payne, και που συνεχίζει και παίζει ακόμα. Η προηγούμενη σειρά, στην οποία συμμετείχε ήταν η σαπουνόπερα *River City*. Κατά τ' άλλα ξεκίνησε την καριέρα του στον κινηματογράφο του 2010, σε ηλικία 16 ετών, συμμετέχοντας στην ταινία *[[Outcast (ταινία, 2010)|Outcast]]*. 

## Παραπομπές


## Εξωτερικοί σύνδεσμοι
* 

Κατηγορία:Σκωτσέζοι ηθοποιοί ραδιοφώνου
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Στόφελ Φαντόρν

Ο **Στόφελ Φαντόρν**(γεν. στο Κορτρίζκ του Βελγίου στις 26 Μαρτίου του 1992) είναι Βέλγος
οδηγός αγώνων. 
## Σύνοψη καριέρας
### Φόρμουλα 1
Στη Φόρμουλα 1 εντάχθηκε το 2016 ως αναπληρωματικός οδηγός και δοκιμαστής στη Μακλάρεν. Τότε έλαβε μέρος στο Γκραν Πρι Μπαχρέιν όπου αντικατέστησε τον τραυματία οδηγό Φερνάντο Αλόνσο. Μάλιστα στο τέλος του αγώνα τερμάτισε 10ος και πήρε βαθμούς. Το 2020 διένυσε την δεύτερη χρονιά του στην Formula E ως οδηγός της Μερσεντές. Αξίζει να αναφερθεί ότι φέτος έχει για teem-mate τον πρωταθλητή του 2019 στην Φόρμουλα 2 Νικ Ντε Βρις. Όπως αναφέρεται και παραπάνω, η καριέρα του στην Φόρμουλα 1 ξεκίνησε το 2016. Το 2017, στην πρώτη του ολοκληρωμένη σεζόν στην Φόρμουλα 1, κατέλαβε την 16η θέση, μια θέση και 4 βαθμούς πίσω από τον Φερνάντο Αλόνσο, τον team-mate του, σε ένα πρωτάθλημα που συνολικά συμμετείχαν 25 οδηγοί από τους 20 αρχικά προγραμματισμένους. Το 2018, έχασε κατά κράτος την οικογενειακή  μάχη της McLaren, καθώς και στους 21 αγώνες τερμάτισε πίσω από τον Αλόνσο στις κατατακτήριες δοκιμές. Συνολικά μάζεψε 12 βαθμούς, 38 λιγότερους από τον team-mate του.

### Formula E
Το 2019 μεταπήδησε στην Φόρμουλα Ε ενώ, αφού συμφώνησε με την νεοσύστατη στην Φόρμουλα Ε ομάδα της Mercedes, έγινε αυτόματα και αναπληρωτής οδηγός της ομάδας της Mercedes στην Φόρμουλα 1 μαζί με τον Μεξικανό Εστέμπαν Γκουτιέρες. Στην πρώτη του χρονιά με την HWA Racelab τερμάτισε 16ος, 26 βαθμούς μπροστά από τον teem-mate Γκάρι Πάφετ.  Στην δεύτερή του χρονιά, η οποία είναι σε εξέλιξη,  τα πάει πολύ καλύτερα. Αυτή τη στιγμή είναι 9ος.

## Παραπομπές


Κατηγορία:Βέλγοι οδηγοί της Φόρμουλα 1
Ρόμπερτ Όουεν

**Ο Ρόμπερτ Όουεν** (*Robert Owen*, 14 Μαΐου 1771 – 17 Νοεμβρίου 1858) ήταν Ουαλός υφαντουργός, κοινωνικός μεταρρυθμιστής κι ένας από τους ιδρυτές του ουτοπικού σοσιαλισμού και του συνεταιριστικού κινήματος. Έγινε γνωστός για τις προσπαθειές του να βελτιώσει τις συνθήκες δουλειάς των εργαζομένων του εργοστασίου του, όπως επίσης και για την ίδρυση πειραματικών σοσιαλιστικών κοινοτήτων.

Ο Όουεν καταγόταν από φτωχή οικογένεια. Εκπαιδεύτηκε αρχικά στο επάγγελμα του υφασματεμπόρου και εργάστηκε στο Λονδίνο, προτού μεταφερθεί στο Μάντσεστερ και γίνει κατασκευαστής υφασμάτων. Στις αρχές του 19ου αιώνα απέκτησε πλούτο από τις επενδύσεις του και τελικά έγινε διευθυντής ενός μεγάλου υφαντουργείου στο Νιού Λάναρκ της Σκωτίας. Το 1824, ο Όουεν ταξίδεψε στην Αμερική και επένδυσε το μεγαλύτερο μέρος της περιουσίας του σε μια πειραματική σοσιαλιστική κοινότητα στην πόλη Νιού Χάρμονι της Ιντιάνα. Ο οικισμός είχε περίπου 1.000 κατοίκους και αποτελούσε πειραματικό πρότυπο της ουτοπικής, σοσιαλιστικής κοινωνίας που οραματιζόταν ο Όουεν. Η κοινότητα διαλύθηκε μετά από περίπου δύο χρόνια, ενώ παρόμοια κατάληξη είχαν και άλλες οουενιστικές κοινότητες που ίδρυσε.

Το 1828 ο Όουεν επέστρεψε στο Λονδίνο, όπου εγκαταστάθηκε μόνιμα. Συνέχισε να υποστηρίζει τα συμφέροντα της εργατικής τάξης, παίζοντας ηγετικό ρόλο στην ανάπτυξη της έννοιας της κοπερατίβας και του συνδικαλιστικού κινήματος, ενώ επίσης υποστήριξε την ψήφιση νόμων κατά της παιδικής εργασίας και υπέρ της ίδρυσης ελεύθερων, μεικτών σχολείων αρρένων-θηλέων.

## Αναφορές


Κατηγορία:Ουτοπιστές
Πάολο Τζεντιλόνι

Ο **Πάολο Τζεντιλόνι** είναι Ιταλός πολιτικός και 58ος πρωθυπουργός της χώρας.Ανέλαβε καθήκοντα στις 12 Δεκεμβρίου 2016 διαδεχόμενος τον Ματέο Ρέντσι του οποίου αποτελεί στενός συνεργάτης.Είναι μέλος του Δημοκρατικού Κόμματος και έχει διατελέσει Υπουργός Εξωτερικών. Με την πολιτική κρίση, που επικράτησε μετά τις εκλογές στις 16 Μαρτίου 2018, διατήρησε αυτό το αξίωμα ως Υπηρεσιακός Πρωθυπουργός. Την 1η Ιουνίου 2018 υπέβαλλε και επίσημα την παραίτησή του από την πρωθυπουργία η οποία έγινε αποδεκτή από τον Πρόεδρο της Δημοκρατίας Σέρτζιο Ματαρέλα, τον διαδέχθηκε στον πρωθυπουργικό θώκο ο Τζουζέπε Κόντε.   

Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί του 21ου αιώνα
Γαλαξίας (σούπερ μάρκετ)

Ο **Γαλαξίας** είναι αλυσίδα σούπερ μάρκετ που δραστηριοποιείται στην Ελλάδα. Ιδρύθηκε το 1971, στην Αθήνα, με εταιρικό τίτλο *ΠΕΝΤΕ Εταιρεία Περιορισμένης Ευθύνης* (μετατράπηκε σε Ανώνυμη Εταιρεία, το 1982).

Το πρώτο κατάστημα της εταιρείας, άνοιξε την ίδια χρονιά και βρισκόταν στα Κάτω Πατήσια. Το 1988, συμμετείχε στην ίδρυση της εταιρείας *Οργανισμός Αγορών Α.Ε. (ΟΡΑ Α.Ε.)*, με τις αλυσίδες σούπερ μάρκετ TRESCO, ΤΡΟΦΟ, ΑΣΤΗΡ. Η συγκεκριμένη εταιρεία έκλεισε το 2000. Το 1990, εξαγόρασε το 99,8% των μετοχών της ΑΡΓΩ Α.Ε., η οποία λειτουργούσε 13 καταστήματα.

## Εξαγορές
Η αλυσίδα της οικογένειας Χειμωνίδη, θα εξαγοράσει τα ΑΡΓΩ ΜΑΡΚΕΤ το 1991 και δύο χρόνια αργότερα τα σούπερ μάρκετ των πολυκαταστημάτων ΠΟΛΙΤΙΚΟΣ στην Λαμία. Για να ακολουθήσει η ΜΑΡΚΕΤ ΕΛΛΑΣ ένα χρόνο μετά στην Αθήνα και τα ΚΑΤΑΝΑΛΩΤΗΣ Konsum στην Βόρεια Ελλάδα.

Στο τέλος του 2017, η εταιρεία αριθμεί 149 Σούπερ Μάρκετ και 13 Cash & Carry, με 61 από αυτά να βρίσκονται στον Νομό Αττικής. Απασχολεί 3.800 υπαλλήλους. Το 2020 εξαγόρασε τα σούπερ μάρκετ Olla' στην Βόρεια Ελλάδα και Ιωάννινα.

## Παραπομπές


Κατηγορία:Ελληνικές αλυσίδες σούπερ μάρκετ
Κατηγορία:Ελληνικά εμπορικά σήματα
Gran Turismo (σειρά)

Το ***Gran Turismo*** είναι σειρά βιντεοπαιχνιδιών αγώνων που αναπτύσσονται από την Polyphony Digital για τη σειρά παιχνιδομηχανών PlayStation. 

Από το ντεμπούτο της σειράς το 1997, έχουν πωληθεί πάνω από 76 εκατομμύρια μονάδες σε όλο τον κόσμο για το PlayStation, PlayStation 2, PlayStation 3 και PlayStation Portable, καθιστώντας το υψηλότερο σε πωλήσεις franchise βιντεοπαιχνιδιών με την επωνυμία PlayStation.

## Παιχνίδια της σειράς
### Κύρια παιχνίδια

### Δευτερεύοντα παιχνίδια

## Υποδοχή

Λόγω της επιτυχίας της σειράς *Gran Turismo*, το Βιβλίο Γκίνες βράβευσε τη σειρά 7 παγκόσμια ρεκόρ στο *[[Βιβλίο Γκίνες|Guinness World Records: Gamer's Edition 2008]]*. Τα βραβεία αυτά περιλαμβάνουν "Ο μεγαλύτερος αριθμός των αυτοκινήτων σε ένα παιχνίδι αγώνων", "Το καλύτερο σε πωλήσεις παιχνίδι του PlayStation", "Το παλαιότερο αυτοκίνητο σε ένα παιχνίδι αγώνων" και "Το μεγαλύτερο εγχειρίδιο οδηγιών για ένα παιχνίδι αγώνων".

Με συνολικές πωλήσεις 72,6 εκατομμυρίων μονάδων, είναι το υψηλότερο σε πωλήσεις franchise του PlayStation όλων των εποχών.

Στο τελευταίο τεύχος του Official UK PlayStation Magazine, το *Gran Turismo 2* επιλέχθηκε ως το πέμπτο καλύτερο παιχνίδι όλων των εποχών. Το περιοδικό *[[Edge]]* είπε ότι το πρώτο παιχνίδι ήταν ένα από τα 10 καλύτερα βιντεοπαιχνίδια των τελευταίων 20 χρονών.

## Παραπομπές


## Εξωτερικοί σύνδεσμοι
* Επίσημη ελληνική ιστοσελίδα

Κατηγορία:Σειρές βιντεοπαιχνιδιών
Το μαγικό βουνό

***Το μαγικό βουνό*** (*Der Zauberberg*) είναι μυθιστόρημα του Γερμανού συγγραφέα Τόμας Μαν, που εκδόθηκε για πρώτη φορά τον Νοέμβριο του 1924. Θεωρείται από πολλούς ως ένα από τα σημαντικότερα έργα της γερμανικής λογοτεχνίας του 20ού αιώνα.

Ο Μαν άρχισε τη συγγραφή του από το 1912, με σκοπό μια (βραχύτερη) παρουσίαση των εντυπώσεων και εμπειριών του από την επίσκεψη στη σύζυγό του, η οποία νοσηλευόταν σε σανατόριο στο Νταβός της Ελβετίας. Κατά την επίσκεψή του, τον Μάιο και τον Ιούνιο του 1912, ο Μαν γνώρισε και την ιατρική ομάδα του ιδρύματος, ενώ έζησε την κοσμοπολίτικη ατμόσφαιρά του. Τελικώς, αυτό απετέλεσε τη βάση μόνο για το πρώτο κεφάλαιο («Η άφιξη») του πολύ μεγαλύτερου τελικού ολοκληρωμένου έργου.

Η έναρξη του Α΄ Παγκόσμιου Πολέμου διέκοψε τη συγγραφή του βιβλίου. Ο πόλεμος και οι συνέπειές του οδήγησαν τον συγγραφέα στο να επανεξετάσει σε αυτό το έργο την ευρωπαϊκή αστική κοινωνία, καθώς και τις πηγές της εθελούσιας, διεστραμμένης καταστροφικότητας που δείχνει μέγα μέρος της πολιτισμένης ανθρωπότητας. Οδηγήθηκε επίσης σε εικασίες σχετικές με γενικότερα ζητήματα της στάσεως των ανθρώπων απέναντι στη ζωή, την υγεία, την ασθένεια και τη θνητότητά τους. Τελικώς, το *Der Zauberberg* κυκλοφόρησε σε δύο τόμους από τον εκδοτικό οίκο του Βερολίνου S. Fischer Verlag.

Η σύνθεση του Μαν είναι λεπτή, φιλόδοξη, αλλά κυρίως αμφίσημη. Από την αρχική του έκδοση μέχρι σήμερα, *Το μαγικό βουνό* έχει γίνει αντικείμενο ποικίλων κριτικών ερμηνειών και αποτιμήσεων. Γενικώς, θεωρείται ότι το έργο αναμιγνύει έναν προσεκτικό και ακριβή ρεαλισμό με βαθύτερους συμβολικούς τόνους. Εξαιτίας αυτής της πολυπλοκότητας, ο κάθε αναγνώστης είναι υποχρεωμένος να ζυγιάσει την αισθητική σημασία του πλέγματος των γεγονότων της αφηγήσεως, κάτι που δυσχεραίνει και η ειρωνεία του συγγραφέα. Αργότερα ο Μαν συνέκρινε το μυθιστόρημα με ένα συμφωνικό έργο ενορχηστρωμένο με έναν αριθμό διαφορετικών μουσικών θεμάτων, και ως παιγνιώδες σχόλιο για τα προβλήματα της ερμηνείας του, συνέστησε ότι όσοι επιθυμούν να το κατανοήσουν θα πρέπει να το διαβάσουν ολόκληρο δύο φορές.

## Ελληνικές μεταφράσεις
* Μετάφρ. Άρη Δικταίου:
** Εκδ. «Δίφρος», Αθήνα 1956, 448 σελ.
** Εκδ. «Σ.Ι. Ζαχαρόπουλος», Αθήνα 1989, 2 τόμοι (484+532 σελ.), ISBN 978-960-208-109-9 και 978-960-208-110-5
* Μετάφρ. Θόδωρου Παρασκευόπουλου:
** Εκδ. «Εξάντας», Αθήνα 1995, 2 τόμοι (590+653 σελ.), ISBN 978-960-256-245-1 και 978-960-256-246-8
** Εκδ. «Μεταίχμιο», πρόλογος Τίνα Μανδηλαρά, Αθήνα 2017, 944 σελ., ISBN 978-618-03-0961-4

## Δείτε επίσης

* Τα 100 βιβλία του Αιώνα (Λε Μοντ)
* Τα καλύτερα γερμανικά μυθιστορήματα του 20ού αιώνα

## Παραπομπές


## Εξωτερικοί σύνδεσμοι
* «Λύτρωση μέσω νόσου και θανάτου», *[[Η Καθημερινή]]*, 18 Μαρτίου 2017
* Επισκόπηση του έργου από ιατρικής πλευράς (ανάκτηση από το Internet Archive)
* Το ''Zauberberg'' υπάρχει ακόμα στο Νταβός. (Μόνο που το σανατόριο μετατράπηκε σε ξενοδοχείο από το 1954.)
* Χάρτης για το μυθιστόρημα 

Κατηγορία:Φιλοσοφικά μυθιστορήματα
Κατηγορία:Μυθιστορήματα του Τόμας Μαν
Κατηγορία : Λογοτεχνικά έργα του μοντερνισμού
Ζουλέιχα Σεγιντμαμμάντοβα

Η **Ζουλέιχα Σεγιντμαμμάντοβα **(, Μπακού, 22 Μαρτίου 1919 – 1994) ήταν, μαζί με τη Λέιλα Μαμμαντμπέγιοβα, οι πρώτες γυναίκες πιλότοι στρατιωτικών αεροπλάνων της Αζερικής Σοβιετικής Σοσιαλιστικής Δημοκρατίας. 

Απέκτησε άδεια πιλότου σε μία πτητική λέσχη στο Μπακού και αργότερα σε ακαδημία αεροπορίας στο Ζουκόφσκι κοντά στη Μόσχα. Ήταν πιλότος μαχητικού στο 586 IAP, στην ομάδα Αεροπορίας Αρ. 122.

Πέθανε στο Μπακού το 1994.

## Διακρίσεις
* Τάγμα του Λένιν
* Δύο φορές το Τάγμα του Κόκκινου Λάβαρου της Εργασίας
* Τάγμα του Πατριωτικού Πόλεμου
* Τάγμα του Κόκκινου Αστεριού
* Δύο φορές το τάγμα του σήματος της Τιμής

## Παραπομπές


Κατηγορία:Αζέροι πιλότοι
Κατηγορία:Γυναίκες αεροπόροι
Κατηγορία:Αζέροι στρατιωτικοί αξιωματούχοι
Γιολάνδη της Ουγγαρίας

thumb|right|250px|Ο τάφος της Γιολάντας της Αραγωνίας στην Μπαλμπόνα.
Η **Γιολάνδη της Ουγγαρίας** (1215 - 1251) ήταν η δεύτερη σύζυγος του βασιλιά της Αραγωνίας Ιακώβου Α΄, το μοναδικό παιδί του βασιλιά της Ουγγαρίας Ανδρέα Β' από την δεύτερη σύζυγο του Γιολάνδη του Κουρτεναί. 

## Γάμος της Γιολάντας με τον Ιάκωβο Α' της Αραγωνίας

Η Γιολάντα παντρεύτηκε τον Ιάκωβο (1325), ο σύζυγος της είχε παντρευτεί στον προηγούμενο γάμο του την Ελεονώρα της Καστίλης αλλά ο γάμος ακυρώθηκε (1229), είχαν έναν γιο τον Αλφόνσο που θεωρείτο ο νόμιμος διάδοχος του θρόνου αλλά πέθανε πριν από τον πατέρα του.
Ο Γιολάντα με τον Ιάκωβο απέκτησαν τα εξής 10 παιδιά :

* Γιολάντα (1236 - 1300), παντρεύτηκε τον Αλφόνσο Ι΄ της Καστίλης.
* Κωνσταντία, παντρεύτηκε τον Εμανουήλ κύριο της Βιγιένα, γιο του Φερδινάνδου Γ΄ της Καστίλης.
* Πέτρος Γ΄ 1240-1285, βασιλιάς της Αραγωνίας.
* Ιάκωβος Β΄ 1243-1311, βασιλιάς της Μαγιόρκας.
* Ισαβέλλα 1248-1271, παντρεύτηκε τον Φίλιππο Γ΄ των Καπετιδών βασιλιά της Γαλλίας.
* Μαρία (1248 - 1267), μοναχή.
* Σάντσο (1250 - 1275), αρχιεπίσκοπος του Τολέδο .
* Φερδινάνδος (1245 - 1250) απεβ. 5 ετών, Σάντσα (1246 - 1251) απεβ. 5 ετών, Ελεονώρα (1251) απεβ. νήπιο.

## Βασίλισσα της Αραγωνίας

Η Γιολάντα ήταν γιαγιά του βασιλιά της Γαλλίας Φιλίππου Δ' και του Καρόλου Βαλουά πατέρα του βασιλιά της Φιλίππου ΣΤ' μέσω της κόρης της Ισαβέλλας.
Περιγράφεται σαν μια γυναίκα με εξαιρετικές ικανότητες, ταλέντο και χαρακτήρα συμμετείχε σημαντικά μαζί με τον σύζυγο της σε όλες τις αποφάσεις του βασιλείου και ήταν από τους κύριους συμβούλους του Ιακώβου με ισχυρή επίδραση πάνω του. Επενέβη σε σημαντικές συνθήκες όπως στην Συνθήκη της Αλμίζα με την Καστίλλη (1244) και την παράδοση της Βαλένθιας από τον Ζαιάν ίμπντ Μαρντανίς όπου μπήκε θριαμβευτικά στην πόλη με τον σύζυγο της στις 9 Οκτωβρίου/1238. 
Η Γιολάντα πέθανε πιθανότατα το 1251,  αλλά διάφορες άλλες πηγές όπως τα Αραγωνικά Χρονικά γράφουν ότι εκείνη την χρονιά έγραψε την διαθήκη της και ο θάνατος της ήρθε μερικά χρόνια αργότερα,  κληροδότησε την κομητεία της Ποζάνα στους γιους της Πέτρο, Ιάκωβο και Σάντσο, στην διαθήκη της αναφέρονται ακόμα οι 5 θυγατέρες της.
Τα υπολείμματα της Γιολάντας και της κόρης της Σάντσας μεταφέρθηκαν στο μοναστήρι της Αγίας Μαρίας στην Μπαλμπόνα της Καταλονίας, η Γιολάντα διάλεξε το συγκεκριμένο μοναστήρι να ταφεί επειδή ανεγέρθη με δική της ευεργεσία, ο τάφος της ήταν απλός τα μοναδικά ορατά στολίδια ήταν τα βασιλικά σύμβολα του συζύγου της.

## Πρόγονοι

## Παραπομπές
 		


## Πηγές

*Ximénez de Embún y Val, Tomás. (1876). Historia de la Corona de Aragón: (le más antigua de que se tiene noticia) conocida generalmente con el nombre de Crónica de San Juan de la Peña: Part aragonesa.
*Reassessing the Roles of Women as 'Makers' of Medieval Art and Architecture, ed. Theresa Martin, (Brill, 2012)
*Zurita, Jerónimo. Anales de Aragon.

Κατηγορία:Οίκος των Άρπαντ
Κατηγορία:Βασίλισσες της Αραγωνίας
Κατηγορία:Κόμισσες της Βαρκελώνης
Κατηγορία:Βασίλισσες της Μαγιόρκας
Γιολάνδη του Κουρτεναί

Η **Γιολάνδη του Κουρτεναί** (1200 - 1233) μέλος του Οίκου των Κουρτεναί, πλάγιου κλάδου της εθνικής δυναστείας των Καπετιδών της Γαλλίας ήταν βασίλισσα της Ουγγαρίας ως δεύτερη σύζυγος του βασιλέως Ανδρέα Β΄. Η Γιολάνδη ήταν κόρη του κόμητος Πέτρου Β' του Κουρτεναί Λατίνου αυτοκράτορα της Κωνσταντινούπολης και της δεύτερης συζύγου του Γιολάντας της Φλάνδρας. Οι αδελφοί της μητέρας της ήταν οι επίσης Λατίνοι αυτοκράτορες της Κωνσταντινούπολης Ροβέρτος του Κουρτεναί και Βαλδουίνος Β΄ της Κωνσταντινούπολης. Η πρώτη σύζυγος του βασιλέως της Ουγγαρίας Ανδρέα Β΄ Γερτρούδη της Μερανίας δολοφονήθηκε από συνωμότες (28 Σεπτεμβρίου 1213), ο ίδιος προχώρησε κατόπιν σε δεύτερο γάμο με τον Γιολάνδη τον οποίο τακτοποίησε ο θείος της επίσης αυτοκράτορας Ερρίκος της Φλάνδρας.

Η τελετή του γάμου τους έγινε στο Σεκεσφέχερβαρ από τον αρχιεπίσκοπο του Έστεργκομ Ιωάννη. Ο επίσκοπος Ροβέρτος του Βέσζπρεμ έστειλε αίτημα στον πάπα Ιννοκέντιο Γ΄ ζητώντας οτι ο γάμος του βασιλικού ζεύγους ανήκε στην δική του επίβλεψη, ο πάπας έστειλε απεσταλμένο του να διερευνήσει την υπόθεση και έκανε δεκτό το αίτημα του Βέσζπρεμ. Μετά τον θάνατο του θείου της (11 Ιουλίου 1216) ο σύζυγος της έκανε αίτημα να τον διαδεχτεί ο ίδιος ως Λατίνος Αυτοκράτορας της Κωνσταντινούπολης, οι βαρόνοι όμως της Λατινικής Αυτοκρατορίας προτίμησαν τον πατέρα της. Την εποχή που ήταν βασίλισσα είχε κάποιο μερίδιο εξουσίας, ο Πάπας Ονώριος Γ΄ καταγράφει το όνομα της σε επιστολές και παραχωρεί γη στους πολίτες. Η Γιολάντα διατηρούσε καλές σχέσεις με όλα τα παιδιά του συζύγου της από τον πρώτο του γάμο και πέθανε πρόωρα πριν από αυτόν το μόνο παιδί που έκανε μαζί του ήταν η :

*Γιολάνδη της Ουγγαρίας

## Παραπομπές



## Πηγές

*Setton, Kenneth M.; Wolff, Robert Lee; Hazard, Harry W. (1969). A History of the Crusades. Univ of Wisconsin Press
*Soltész, István: Árpád-házi királynék (Gabo, 1999)
*Kristó, Gyula - Makk, Ferenc: Az Árpád-ház uralkodói (IPC Könyvek, 1996)

Κατηγορία:Οίκος των Καπετιδών
Κατηγορία:Οίκος των Κουρτεναί
Κατηγορία:Βασίλισσες της Ουγγαρίας (σύζυγοι βασιλέων)
Βολφ 359

δεξιά|μικρογραφία|280px|O Wolf 359 είναι ο πορτοκαλί αστέρας, που εμφανίζεται ακριβώς πάνω από το κέντρο αυτής της αστροφωτογραφίας του 2009.

Ο **Wolf 359** (Βολφ 359) είναι ένας  ερυθρός νάνος αστέρας που εμφανίζεται στον αστερισμό Λέοντα, κοντά στην εκλειπτική. Σε απόσταση περίπου 7,8 έτη φωτός από τη Γη, έχει φαινόμενο μέγεθος 13,5 και μπορεί να παρατηρηθεί μόνο με μεγάλο τηλεσκόπιο. Ο Wolf 359 είναι ένα από τα πλησιέστερα αστέρια στον Ήλιο, μόνο το σύστημα Άλφα του Κενταύρου  (συμπεριλαμβανομένου του Εγγύτατου του Κενταύρου), το Άστρο του Μπάρναρντ και οι καφέ νάνοι Luhman 16 και WISE 0855-0714 είναι πιο κοντά. Η εγγύτητά του στη Γη ήταν η αφορμή για τη συχνή αναφορά του σε  έργα επιστημονικής φαντασίας. Το όνομα του αστέρα προέρχεται από τον Γερμανό αστρονόμο Μαξ Βολφ ο οποίος και μέτρησε τη σχετικά υψηλή ιδία κίνηση του.

## Χαρακτηριστικά
Ο Wolf 359 είναι ένα από το πιο αφανή και με χαμηλή μάζα γνωστά άστρα. Στη φωτόσφαιρα, έχει θερμοκρασία περίπου 2.800&#x20;K, η οποία είναι αρκετά χαμηλή για συντηρήσει χημικές ενώσεις. Οι γραμμές απορρόφησης από ενώσεις όπως το νερό και το οξείδιο του τιτανίου έχουν παρατηρηθεί στο φάσμα του. Η επιφάνεια του έχει  μαγνητικό πεδίο που είναι ισχυρότερο από το μέσο μαγνητικό πεδίο του Ήλιου. Ως αποτέλεσμα της μαγνητικής δραστηριότητας που προκαλείται από τη ζώνη μεταφοράς, ο Wolf 359 είναι αστέρας εκλάμψεων (*Flare star*) (είδος μεταβλητού αστέρα), που μπορεί να εμφανίσει απότομες αυξήσεις της φωτεινότητας για αρκετά λεπτά. Αυτές οι εκλάμψεις εκπέμπουν ισχυρές εκρήξεις ακτινοβολίας ακτίνων-Χ και ακτίνων γάμμα  οι οποίες έχουν παρατηρηθεί από διαστημικά τηλεσκόπια. Ο Wolf 359 είναι ένα σχετικά νέο αστέρι με ηλικία μικρότερη από ένα δισεκατομμύριο χρόνια. Δεν έχουν εντοπιστεί συνοδοί αστέρες ή δίσκοι από συντρίμμια  σε τροχιά γύρω του.

## Δείτε επίσης
* Κατάλογος αστέρων του Λέοντος
* Κατάλογος των κοντινότερων αστέρων

## Παραπομπές

## Εξωτερικοί σύνδεσμοι
* 
* The Encyclopedia of Astrobiology, Astronomy, and Spaceflight

Κατηγορία:Αστέρες εκλάμψεων
Κατηγορία:Αστέρες κύριας ακολουθίας τύπου M
Κατηγορία:Λέων (αστερισμός)
Φίλιππος Β΄ του Ναμύρ

Ο **Φίλιππος Β΄ του Ναμύρ** (1195 - 1226) μέλος του Οίκου του Κουρτεναί, Μαργράβος του Ναμύρ (1212 - 1226) ήταν μεγαλύτερος γιος του Πέτρου Β΄ του Κουρτεναί και της Γιολάντας της Φλάνδρας. Με τον θάνατο του θείου του από μητέρα Φιλίππου του Ευγενούς (1212) η μητέρα του κληρονόμησε προσωρινά την Κομητεία του Ναμύρ που πέρασε κατόπιν στον ίδιο (1216). Ο πατέρας του Πέτρος εξελέγη αυτοκράτορας στην Λατινική αυτοκρατορία (1216), όταν πέθανε την επόμενη χρονιά (1217) ο Φίλιππος αρνήθηκε τον τίτλο που πέρασε στον μικρότερο αδελφό του Ροβέρτο. Ο Φίλιππος συγκρούστηκε με τους απογόνους του Ερρίκου Δ΄ του Λουξεμβούργου που διεκδικούσαν την κομητεία του Ναμύρ. Πολέμησε επίσης με τον Ουαλερανός Γ΄ του Λιμβούργου σύζυγο της Ερμεσίνδη Α΄ του Λουξεμβούργου, έκλεισε μαζί του ειρήνη στο Ντινάν τον Μάρτιο του 1223. Συμμετείχε στην Σταυροφορία των Αλβιγηνών του Λουδοβίκου Η΄ της Γαλλίας, στην πολιορκία της Αβινιόν (1226) η πόλη έπεσε αλλά η επιδημία θέρισε τον στρατό και ο ίδιος πέθανε από αυτήν. Δεν είχε παντρευτεί ποτέ και τον διαδέχθηκε ο τρίτος αδελφός του Ερρίκος Β' του Ναμύρ.

## Παραπομπές
 		


## Πηγές

*Baron Emile de Borchgrave,  « Philippe II de Namur », Academie royale de Belgique, Biographie nationale, vol. 17, Bruxelles, 1903
*Jackson, Guida M.; Jackson-Laufer, Guida Myrl (1999). Women Rulers Throughout the Ages: An Illustrated Guide.

Κατηγορία:Οίκος των Κουρτεναί
Κατηγορία:Γάλλοι Σταυροφόροι
Κατηγορία:Οίκος των Καπετιδών
Κατηγορία:Μαργράβοι του Ναμύρ
Μιχάλης Παπαγιάννης

Ο **Μιχάλης Παπαγιάννης** (21 Απριλίου του 1937 - 23 Οκτωβρίου 2007) ήταν Έλληνας πολιτικός μηχανικός. Διατέλεσε βουλευτής με τη Νέα Δημοκρατία.

## Βιογραφία
### Πρώτα χρόνια, σπουδές και οικογένεια
Γεννήθηκε το 1937 στα Μέγαρα, γιος του Κανέλλου Παπαγιάννη. Ήταν πολιτικός μηχανικός στο επάγγελμα, παντρεμένος με την Αικατερίνη Τάντση και πατέρας δυο παιδιών, του Κανέλλου και του Γιάννη, γνωστού δημοσιογράφου και πολιτικού συντάκτη.

### Πολιτική σταδιοδρομία
Το 1974 έγινε μέλος της ΝΔ και την περίοδο 1978-81 διετέλεσε γενικός διευθυντής και αντιπρόεδρος του Οργανισμού Σχολικών Κτιρίων. Επίσης, από το 1978 έως το 1982 υπήρξε μέλος της Κεντρικής Επιτροπής της ΝΔ.

Το διάστημα 1985-89 υπήρξε μέλος της Διαρκούς Κοινοβουλευτικής Επιτροπής για τα υπουργεία Δημοσίων Εργων, Εμπορικής Ναυτιλίας και Εθνικής Οικονομίας. Το 1991 υπήρξε διευθύνων σύμβουλος της Κτηματικής Κατασκευαστικής ΑΕ (ΕΚΤΕΝΕΠΟΛ) θυγατρικής της Κτηματικής Τράπεζας.

Εξελέγη πρώτη φορά βουλευτής Αττικής, με τη ΝΔ, στις εκλογές της 17ης Νοεμβρίου του 1974, ενώ επανεξελέγη βουλευτής Υπολοίπου Αττικής στις εκλογές της 2ας Ιουνίου του 1985 και της 5ης Νοεμβρίου του 1989. Το 1990 ανέλαβε πρόεδρος στο Ταμείο Εθνικής Οδοποιίας. Η προσφορά του στα Μέγαρα με την ανέγερση σχολείων, κλειστών γυμναστηρίων και σταδίων υπήρξε σημαντική. Πολύ σημαντική υπήρξε επίσης η ανέγερση εκατοντάδων σχολείων σε όλη την Ελλάδα.

### Θάνατος
Απεβίωσε από εγκεφαλικό επεισόδιο σε ηλικία 70 ετών στις 23 Οκτωβρίου 2007.

## Παραπομπές


Κατηγορία:Βουλευτές Αττικής
Κατηγορία:Βουλευτές Υπολοίπου Αττικής
Κατηγορία:Βουλευτές εκλεγμένοι με τη Νέα Δημοκρατία
Ελισάβετ του Κουρτεναί

Η **Ελισάβετ του Κουρτεναί** (1199 - 1269) ήταν μέλος του Οίκου των Καπετιδών του κλάδου των Κουρτεναί, δεύτερη μεγαλύτερη κόρη του Πέτρου Β΄ του Κουρτεναί και της Γιολάντας της Φλάνδρας, αδελφή των Λατίνων αυτοκρατόρων της Κωνσταντινούπολης Ροβέρτου του Κουρτεναί και Βαλδουίνου Β΄.
Σύμφωνα με τα Αλβερικά χρονικά του Τρουά - Φονταίν παντρεύτηκε στον πρώτο της γάμο τον Βάλτερ κόμη του Μπαρ - συρ - Σηκουάνα και ύστερα από τον πρόωρο θάνατο του (1219) τον Εύδη Α' λόρδο του Μοντανί,  με τον οποίο απέκτησαν : 

*Αλέξανδρος του Μοντανί (1221 - 1249)
*Γουλιέλμο Α', λόρδο του Μοντανί (1222 - 1300)
*Φιλίππη του Μοντανί (1227)
*Γκοσέ του Μοντανί (1230)
*Εύδη του Μοντανί (1231)

## Παραπομπές
 		


## Πηγές

*Scévole de Sainte-Marthe, Histoire généalogique de la Maison de France, Cramoisy, 1647
*Chronica Albrici Monachi Trium Fontium 1217, MGH SS XXIII

Κατηγορία:Οίκος των Κουρτεναί
Κατηγορία:Οίκος των Καπετιδών
Ηράκλειον Πιερίας

Το **Ηράκλειον Πιερίας** ή **Ηράκλεια** ή **Πιερικό Ηράκλειο**, υπήρξε οχυρωμένη πόλη της Πιερίας χτισμένη στις εκβολές του ποταμού Απίλα (Πλαταμώνα) και θεωρείται ως η νοτιότερη πόλη του Μακεδονικού Βασιλείου ή ως η *"πρώτη πόλις της Μακεδονίας μετά τα Τέμπη"*. Το 425 π.Χ. και το 421 π.Χ. αναφέρεται σε φορολογικούς καταλόγους των Αθηνών, ενώ την εποχή του Φίλιππου Β΄ ανήκε στο βασιλειό του. Αναφέρεται από τον Στέφανο Βυζάντιο και τον Πλίνιο ως μια από τις 23 Ηράκλειες που απαριθμούν και ως πόλη της *"Κάτω Μακεδονίας και τής περί τον ’Αξιόν Μακεδονίας"* η οποία διέθετε βουλή, δήμο καί άρχοντες. Το Ηράκλειον κατελήφθη από τους Ρωμαίους μετά τη νίκη τους επί του τελευταίου βασιλιά της Μακεδονίας Περσέα.

Κατά τη διάρκεια των εκσκαφών της ΕΡΓΟΣΕ στη θέση Κρανιά του λόφου (Δ.Δ. Ν. Παντελεήμονος) κοντά στον σημερινό Πλαταμώνα και προκειμένου να κατασκευαστεί η σιδηροδρομική σήραγγα, έγιναν ανασκαφές και βρέθηκαν αρχαιολογικά στοιχεία που ξεκινούν από τον 8ο αιώνα π.Χ. και φθάνουν μέχρι τον 4ο π.Χ. Πιθανολογείται ότι τα ευρήματα αυτά σχετίζονται με το αρχαίο λιμάνι του Ηρακλείου.

## Παραπομπές


Κατηγορία:Μακεδονικό Βασίλειο
Πρωτάθλημα καλαθοσφαίρισης Α2 εθνικής κατηγορίας γυναικών 2013-2014

Το **Πρωτάθλημα Α2 Εθνικής Κατηγορίας Γυναικών της περιόδου 2013-14** αποτελεί τη 17η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.

## Συμμετέχοντες

## Κανονική περίοδος
Το πρωτάθλημα διεξάγεται σε δυο ομίλους,βορρά και νότου.

### 1ος όμιλος
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Νότου βρέθηκε ο Α.Ο. Τερψιθέα Γλυφάδας,κερδίζοντας ως Πρωταθλήτρια το εισιτήριο ανόδου στην Α1 Εθνική Κατηγορία.Τα σωματεία Α.Ο. Σπόρτιγκ Αθηνών και Φ.Ε.Α. Ν. Φιλαδέλφειας / Ν. Χαλκηδόνας, που τερμάτισαν στη 2η και 3η θέση αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Βορρά, προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης.Τα σωματεία από την 8η θέση και κάτω υποβιβάστηκαν στις τοπικές ενώσεις που ανήκουν.

Βαθ2 = Βαθμοί στους μεταξύ τους αγώνες

Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)

Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)






### 2ος όμιλος
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Βορρά βρέθηκε ο Παναθλητικός Σ.Φ. Συκεών,κερδίζοντας ως Πρωταθλήτρια το εισιτήριο ανόδου στην Α1 Εθνική Κατηγορία.Τα σωματεία Α.Σ. Ολυμπιακός Βόλου 1937 και Α.Σ. Νίκη Λευκάδας, που τερμάτισαν στη 2η και 3η θέση αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Νότου, προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης.Το δρόμο προς το οικείο τους τοπικό πρωτάθλημα πήρε η ΑΓΕ Πιερίας

Βαθ2 = Βαθμοί στους μεταξύ τους αγώνες

Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)

Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)





## Μπαράζ προτεραιότητας ανόδου
Μετά τη λήξη της κανονικής περιόδου, οι ομάδες που τερμάτισαν στη 2η και 3η θέση των δύο ομίλων ενεπλάκησαν σε έναν επιπλέον αγώνα μπαράζ προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης.

Νικητής μεταξύ των δεύτερων ήταν ο Α.Σ. Ολυμπιακός Βόλου 1937.Τον Ιούλιο του 2014 μετά την ανακοίνωση από την Ομοσπονδία της εθελοντικής αποχώρησης από το Πρωτάθλημα του Άρη Θεσσαλονίκης,ο Α.Σ. Ολυμπιακός Βόλου 1937 τον αντικατέστησε.

Νικήτρια στο έτερο μπαράζ ήταν η Φ.Ε.Α. Ν. Φιλαδέλφειας / Ν. Χαλκηδόνας.

## Πηγές


## Εξωτερικοί σύνδεσμοι
* Βαθμολογίες και προγράμματα πρωταθλημάτων 2013-2014 ,πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κατηγορία:Α2 εθνική κατηγορία καλαθοσφαίρισης γυναικών
Κατηγορία:Καλαθοσφαίριση το 2013
Κατηγορία:Καλαθοσφαίριση το 2014
Πανάρης

Ο **Πανάρης** ήταν στρατηγός της αρχαίας πόλης της Κυδωνίας στην διάρκεια της περιόδου κατά την οποία οι Ρωμαίοι επιτέθηκαν στην πόλη το 69 π.Χ. Εκείνη την περίοδο, η Κυδωνία είχε ταχθεί με το μέρος πειρατών, προκαλώντας την οργή της Ρωμαϊκής Συγκλήτου. Όταν οι Ρωμαίοι νίκησαν την Κυδωνία, ο Πανάρης παρέδωσε την πόλη, ενώ ο συστράτηγός του, Λασθένης, διέφυγε στην Κνωσσό.

## Δείτε επίσης
*Κνωσσός

## Παραπομπές


## Πηγές
*  
*  
*  

Κατηγορία:Αρχαίοι Κρήτες στρατηγοί
Κατηγορία:Ρωμαϊκή Κρήτη
Κατηγορία:Αρχαίοι Έλληνες πειρατές
Κατηγορία:Αρχαίοι Κυδωνείς
Μπιλοχίρσκ

αριστερά|μικρογραφία|Ο Άσπρος βράχος στα περίχωρα του Μπιλοχίρσκ (Ακ-Καγιά)
Το **Μπιλοχίρσκ **ή **Μπελογκόρσκ **(, , ,  (Μπιελογκόρσκ, Καράσοβ-Μπαζάρ, ) είναι πόλη και διοικητικό κέντρο της επαρχίας Μπιλοχίρσκ, ραγιόν (επαρχία) της Αυτόνομης Δημοκρατίας της Κριμαίας. Η περιοχή αναγνωρίζεται από την πλειοψηφία των κρατών ως μέρος της Ουκρανίας αλλά έχει προσαρτηθεί από τη Ρωσία. Στην απογραφή του 2014 η πόλη είχε πληθυσμό 16.354 κατοίκων.

Η πόλη βρίσκεται 25 χιλιόμετρα ανατολικά-βορειοανατολικά της Συμφερόπολης στον ποταμό Μπιγιούκ Καράσου. Το ουκρανικό και ρωσικό όνομα της πόλης μεταφράζονται ως "λευκά όρη" και το κριμαϊκό ταταρικό όνομα Καρασουβμπαζάρ σημαίνει "παζάρι στον ποτάμι Καράσου".

## Ιστορία
αριστερά|μικρογραφία|225x225εσ|Η πόλη το 1856, από τον Κάρλο Μποσσόλι.
Ο χώρος είναι σε χαμηλό υψόμετρο, ωστόσο η πόλη περιβάλλεται από λόφους, που την προστατεύουν από τον βόρειο άνεμο. Η πόλη έχει μια χαρακτηριστική κριμαϊκή Ταταρική ατμόσφαιρα. Τοποθετείται στο δρόμο μεταξύ της Συμφερόπολης και του Κερτς, στη μέση μιας περιοχής πλούσια σε δημητριακά, αμπελώνες και κήπους. Το Καρασουμπαζάρ θεωρούταν έδρα της εμπορικής δραστηριότητας στην Κριμαία και περιείχε τεράστιο σκλαβοπάζαρο, και μια μεγάλη αγορά μαύρου νερού. Η σημασία της πόλης μειώνεται σταδιακά, ωστόσο παραμένει σημαντικό κέντρο για την εξαγωγή φρούτων. 

Τα σπήλαια της Ακκάγια δίνουν αποδείξεις για κατοίκηση της περιοχής πριν από χιλιάδες χρόνια. Όταν το 1736 ο Χαν Φετίχ Γκιράι οδηγήθηκε από το Μπακτσίσαραϊ στη Ρωσική Αυτοκρατορία, εγκαταστάθηκε στο Καρασουμπαζάρ, αλλά το επόμενο έτος η πόλη κατελήφθη, λεηλατήθηκε και κάηκε από τον ρωσικό στρατό. 

Το Λαϊκό Κομισαριάτο Εσωτερικών Υποθέσεων πυροβόλησε ντόπιους στους δρόμους της πόλης το 1941. Το Μπιλοχίρσκ κατελήφθη από τον γερμανικό στρατό την περίοδο 1941-44 κατά τη διάρκεια του Β΄ Παγκόσμιου Πολέμου. Κατά την κατοχή, οι Γερμανοί εκτέλεσαν τους Εβραίους της πόλης σε αντιαρματική τάφρο.

## Παραπομπές

* 

## Εξωτερικοί σύνδεσμοι

* 
* http://www.jewishgen.org/ukraine/GEO_town.asp?id=180
* Η δολοφονία των Εβραίων του Μπιλοχίρσκ  κατά τη διάρκεια του β ' Παγκοσμίου Πολέμου, στην ιστοσελίδα του Γιαντ Βασσέμ.
* 

Κατηγορία:Πόλεις της Κριμαίας
Μιτροειδής βαλβίδα

μικρογραφία|Μιτροειδής βαλβίδα.
Οι καρδιακές βαλβίδες λειτουργούν σαν μονόδρομες πύλες, βοηθώντας τη ροή του αίματος προς μία κατεύθυνση μεταξύ των θαλάμων της καρδιάς ή μέσα και έξω από την καρδιά. Η μιτροειδής βαλβίδα βρίσκεται στην αριστερή πλευρά της καρδιάς και κανονικά επιτρέπει τη ροή αίματος μόνο από τον άνω προς τον κάτω θάλαμο της καρδιάς.

Κατηγορία:Καρδιά
Γενικές εκλογές του Παλάου (2016)

**Γενικές εκλογές** διεξήχθησαν στο Παλάου την 1η Νοεμβρίου 2016 για να εκλέξουν Πρόεδρο και το Εθνικό Κογκρέσο.

## Προεδρικές εκλογές
Ο Πρόεδρος του Παλάου Τόμι Ρεμενγκεσάου διεκδίκησε την εκ νέου εκλογή του. Αντίπαλός του στις εκλογές ήταν ο κουνιάδος του, γερουσιαστής Σουρέιντζελ Γουίπς, τζούνιορ. Οι δυο τους έφτασαν στο να διεκδικήσουν το προεδρικό αξίωμα, έχοντας κερδίσει τις προκριματικές εκλογές στις 27 Σεπτεμβρίου 2016. Στις προκριματικές εκλογές, ο Ρεμενγκεσάου συγκέντρωσε 4.951 ψήφους έναντι 3.762 για τον κουνιάδο του.

Συνολικά 4 υποψήφιοι κατήλθαν ως ανεξάρτητοι στις προεδρικές εκλογές και έλαβαν μέρος στην τηλεοπτική συζήτηση που έλαβε χώρα στο Κολέγιο της Κοινότητας του Παλάου, στις 17 Αυγούστου 2016.

Σύμφωνα με την ανακοίνωση των αποτελεσμάτων στις 4 Νοεμβρίου του 2016, ο Ρεμενγκεσάου είχε προβάδισμα από τον Γουίπς με διαφορά μόλις 78 ψήφων.

Στις 10 Νοεμβρίου 2016, ανακοινώθηκε ότι ο Ρεμενγκεσάου επανεξελέγη πρόεδρος του Παλάου, νικώντας τον Γουίπς για 255 ψήφους.

## Εκλογικό σύστημα
Ο Πρόεδρος του Παλάου εκλέγεται χρησιμοποιώντας το σύστημα της εκλογής σε δύο γύρους. Τα 16 μέλη της Βουλής των Αντιπροσώπων εκλέγονται σε μονοεδρικές εκλογικές περιφέρειες με βάση τις πολιτείες με τη χρήση του πλειοψηφικού συστήματος.
Το Εθνικό Κογκρέσο (Olbiil Era Kelulau) αποτελείται από δύο σώματα: τη Γερουσία και τη Βουλή των Αντιπροσώπων. 
Τα 11 μέλη της Γερουσίας εκλέγονται από μια ενιαία εθνική εκλογική περιφέρεια με τη μέθοδο block voting. Ο κάθε ψηφοφόρος έχει 11 ψήφους για να ρίξει. Ο αριθμός των γερουσιαστών που εκλέγονται στο Εθνικό Κογκρέσο του Παλάου μειώθηκε στους 11 από τους 13 που ήταν προηγουμένως για τις γενικές εκλογές του 2016. Δεν υπάρχουν πολιτικά κόμματα στη χώρα.

## Αποτελέσματα
### Πρόεδρος

### Αντιπρόεδρος
Αντιπρόεδρος της χώρας επανεξελέγη ο Άντονι Μπελς.

### Γερουσία
Η Γερουσία αποτελείται από 9 ανεξάρτητους γερουσιαστές, οι οποίοι εκλέγονται για τετραετή θητεία.
### Βουλή
Στις ταυτόχρονες βουλευτικές εκλογές με τις προεδρικές, εξελέγησαν και 16 ανεξάρτητοι βουλευτές, για τη Βουλή των Αντιπροσώπων (House of Delegates).

## Αναφορές


Κατηγορία:Εκλογές στο Παλάου
Παλαου
Κεν Στοτ

Ο **Κένεθ Κάμπελ "Κεν" Στοτ** (αγγλικά: *Kenneth Campbell "Ken" Stott*, 19 Οκτωβρίου 1954) είναι Σκωτσέζος ηθοποιός του θεάτρου, του κινηματογράφου και της τηλεόρασης, ο οποίος το 1995, είχε κερδίσει το βραβείο Ολίβιε, για την ερμηνεία του στο έργο *Broken Glass*. Το 2012, έγινε παγκοσμίως γνωστός ερμηνεύοντας το Balin, στην τριλογία *[[Το Χόμπιτ]]*, του Πίτερ Τζάκσον. Το 2014, συμμετείχε και στη γνωστή βρετανική σειρά *[[The Missing (τηλεοπτική σειρά)|The Missing]]*, στο οποίο υπήρξε υποψήφιος και για BAFTA. Ωστόσο, είχε αρκετές αξιοσημείωτες ερμηνείες στη βρετανική τηλεόραση, μεταξύ άλλων στο *Takin' Over the Asylum*, το *Rebus* και το *Messiah*.

## Παραπομπές


## Εξωτερικοί σύνδεσμοι
*

Κατηγορία:Σκωτσέζοι ηθοποιοί ραδιοφώνου
Κατηγορία:Σκωτσέζοι ηθοποιοί φωνής
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί θεάτρου
Πιερ Τζεμαγιέλ

Ο **Πιερ Τζεμαγιέλ** (6 Νοεμβρίου 1905 - 29 Αυγούστου 1984) ήταν Λιβανέζος πολιτικός, ο οποίος διετέλεσε υπουργός Δημοσίων Έργων του Λιβάνου.

Ίδρυσε το κόμμα Καταέμπ του Λιβάνου το 1936, το οποίο περιγράφεται ως ακροδεξιό χριστιανικό κόμμα.

Ο Πιερ Τζεμαγιέλ αποφοίτησε από σχολείο Ιησουιτών και πήγε ακολούθως να σπουδάσει φαρμακευτική στη Γαλλική σχολή της φαρμακευτικής στη Βηρυτό. Αργότερα ίδρυσε φαρμακείο στη Βηρυτό. Επιπλέον είχε στην κατοχή του ένα φαρμακείο στη Χάιφα. Οι ιδρυτές του κόμματος Καταέμπ ήταν άνθρωποι με γαλλική παιδεία και είχαν καταγωγή μεσοαστική και σκοπός τους ήταν το να δουν έναν ανεξάρτητο Λίβανο, που επιπλέον θα είχε ως χώρα έναν δυτικό προσανατολισμό.

Το 1970 υπηρέτησε ως υπουργός Δημοσίων Έργων. Ο Πιερ Τζεμαγιέλ ήταν υπέρ ενός Λιβάνου που δεν θα είχε σχέση με τα άλλα αραβικά κράτη και θα ήταν συνδεδεμένος με τη Γαλλία. Ο γιος του, Μπασίρ Τζεμαγιέλ, εξελέγη πρόεδρος του Λιβάνου στις 23 Αυγούστου 1982.

Ο Μπασίρ Τζεμαγιέλ δολοφονήθηκε στις 14 Σεπτεμβρίου 1982. Δύο εγγόνια του Πιερ Τζεμαγιέλ δολοφονήθηκαν κατά τη διάρκεια του εμφυλίου πολέμου. Ο Πιερ Τζεμαγιέλ είχε έναν εγγονό με το ίδιο όνομα, που, ενώ υπηρετούσε ως υπουργός Βιομηχανίας στις 21 Νοεμβρίου 2006, δολοφονήθηκε με τον ίδιο τρόπο, που είχε πεθάνει ο θείος του, Μπασίρ Τζεμαγιέλ.

## Παραπομπές


Κατηγορία:Λιβανέζοι πολιτικοί
Ντιάνα Γκλάουμπερ

Η **Ντιάνα Γκλάουμπερ** (ολλανδικά: **Diana Glauber**) ήταν Ολλανδή ζωγράφος, γερμανικής καταγωγής, της Χρυσής Ολλανδικής Εποχής στη ζωγραφική.

## Βιογραφία
Σύμφωνα με τον Άρνολντ Χαουμπράκεν ήταν θυγατέρα του διάσημου Γερμανού, εγκατεστημένου στο Άμστερνταμ, χημικού Γιόχαν Ρούντολφ Γκλάουμπερ και της, επίσης Γερμανίδας συζύγου του Χέλενα Κορνέλισντρ. (Helena Cornelisdr.), οι οποίοι γνωρίστηκαν και παντρεύτηκαν στο Άμστερνταμ, αποκτώντας συνολικά οκτώ παιδιά. Ο πατέρας της ήταν διάσημος χημικός και από αυτόν ονομάστηκε το «άλας του Γκλάουμπερ», ένυδρο θειικό νάτριο, το οποίο χρησιμοποιείται κυρίως ως καθαρτικό. Ο Χαουμπράκεν αναφέρει, επίσης, ότι ήταν αδελφή των ζωγράφων Γιοχάννες Γκότλιμπ Γκλάουμπερ και Γιοχάννες Γκλάουμπερ.

Ο Μάθιου Πίλκινγκτον (Matthew Pilkington) στο έργο του *A Dictionary of Painters: from the revival of the art to the present period* αναφέρει ότι η Ντιάνα γεννήθηκε το 1650 στην Ουτρέχτη (χωρίς, όμως,, να παραθέτει κάποια πηγή). Εν τούτοις, φαίνεται ότι τόπος γέννησής της ήταν το Άμστερνταμ, καθώς ο Γιόχαν Γκλάουμπερ βάπτισε μια θυγατέρα του εκεί το 1651, αλλά το όνομά της αναφέρεται ως «Gertrude». Φαίνεται ότι το αρχικό όνομα της καλλιτέχνιδας ήταν αυτό, αλλά αργότερα το άλλαξε, ίσως για καλλιτεχνικούς λόγους.

Η Ντιάνα ασχολήθηκε με τη ζωγραφική πορτρέτων και ιστορικών αλληγοριών. Σε ορισμένα λεξικά είχε γραφεί ότι η Ντιάνα πραγματοποίησε, μαζί με τους αδελφούς της, ταξίδι στην Ιταλία, αλλά δεν υφίσταται καμία σχετική τεκμηρίωση ή μαρτυρία. Η Ντιάνα δεν είχε μακρά σταδιοδρομία, γιατί παρουσίασε προβλήματα όρασης και αναγκάστηκε να εγκαταλείψει τη ζωγραφική, όπως αναφέρει ο Χαουμπράκεν, ο οποίος μνημονεύει και ορισμένα «όμορφα έργα», αναφερόμενος σε ιστορικούς της πίνακες. Δεν έχει, ωστόσο, διασωθεί κανένα από αυτά τα έργα, όπως αναφέρεται στο Ολλανδικό Ίδρυμα Ιστορίας της Τέχνης. Αναφέρονται, εν τούτοις, έξι έργα της στην απογραφή του κάστρου «Salzdahlum», το οποίο εγκαταλείφθηκε το 1813, αλλά η μεγάλη συλλογή του έργων τέχνης μεταφέρθηκε στο «Herzog Anton Ulrich Museum» του Μπράουνσβαϊγκ. Από τους έξι πίνακες οι πέντε αποτελούν αλληγορία των πέντε αισθήσεων.

Η Ντιάνα Γκλάουμπερ απεβίωσε στο Αμβούργο το 1721, ωστόσο ζούσε όταν ο Χαουμπράκεν έγραφε γι' αυτήν στο βιβλίο του.

## Παραπομπές


## Πηγές
*Diana Glauber on Historici.nl

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Κατηγορία:Ολλανδοί ζωγράφοι
Κατηγορία:Γυναίκες ζωγράφοι
Κατηγορία:Ολλανδοί ζωγράφοι της Χρυσής Εποχής
Άλαν Τζόουνς (οδηγός)

Ο **Άλαν Τζόουνς**(γεν. στη Μελβούρνη της Αυστραλίας στις 2 Νοεμβρίου του 1946) είναι
Αυστραλός πρώην οδηγός αγώνων. Είναι ο 1ος οδηγός που κέρδισε το Παγκόσμιο Πρωτάθλημα της Φόρμουλα 1 με τη Γουίλιαμς Φόρμουλα 1 το 1980 κι ο 2ος Αυστραλός που το πέτυχε αυτό ύστερα απ'
τον Τζακ Μπράμπαμ. Επίσης ήταν ο τελευταίος προερχόμενος απ' τη χώρα εκείνη οδηγός που κέρδισε το Γκραν Πρι Αυστραλίας το 1980 στην πίστα του Κέιλντερ Παρκ Ρέισγουέι.

## Παραπομπές


## Εξωτερικοί σύνδεσμοι
* 

Κατηγορία:Αυστραλοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Ερρίκος Β΄ του Ναμύρ

Ο **Ερρίκος Β΄ του Ναμύρ** (1206 - 1229) Μαργράβος του Ναμύρ (1226 - 1229) ήταν μέλος του Οίκου των Καπετιδών του κλάδου των Κουρτεναί τρίτος γιος και όγδοο παιδί του Πέτρου Β΄ του Κουρτεναί και της Γιολάντας της Φλάνδρας. Ο μεγαλύτερος αδελφός του Φίλιππος Β΄ μαργράβος του Ναμύρ πέθανε (1226) χωρίς να αφήσει απογόνους και αφού ο δεύτερος αδελφός του Ροβέρτος του Κουρτεναί είχε ήδη ορκιστεί επόμενος Λατίνος αυτοκράτορας της Κωνσταντινούπολης το Ναμύρ πέρασε στον τρίτο αδελφό τους Ερρίκο, όταν ο αυτοκράτορας Ροβέρτος πέθανε πρόωρα (1228) ο ίδιος ο Ερρίκος κλήθηκε να ορκιστεί Λατίνος αυτοκράτορας της Κωνσταντινούπολης αλλά παραιτήθηκε για λογαριασμό του μικρότερου αδελφού τους Βαλδουίνου Β΄. Την επόμενη χρονιά (1229) πέθανε και ο ίδιος ο Ερρίκος Β΄ του Ναμύρ πολύ πρόωρα χωρίς απογόνους, η μαργραβία του Ναμύρ πέρασε στην μεγαλύτερη αδελφή τους Μαργαρίτα του Κουρτεναί-Ναμύρ η οποία είχε παντρευτεί τον Ερρίκο, κόμη του Βιαντέν.

## Πηγές

*Ch. Piot, « Henri de Courtenay », Académie royale de Belgique, Biographie nationale, vol. 9, p. 188

Κατηγορία:Οίκος των Κουρτεναί
Κατηγορία:Οίκος των Καπετιδών
Κατηγορία:Μαργράβοι του Ναμύρ
Εξειδικευμένη μετάφραση

**Ειδική μετάφραση** είναι η μετάφραση περιεχομένου το οποίο παρουσιάζει υψηλό ή πολύ υψηλό επίπεδο εξειδίκευσης σε ένα συγκεκριμένο γνωστικό τομέα , όπου η προηγούμενη γνώση του υλικού από την πλευρά του μεταφραστή και/ή του επιμελητή είναι μια βασική και απαραίτητη προϋπόθεση.

## Δείτε επίσης
* Τεχνική μετάφραση

## Αναφορές


Κατηγορία:Μετάφραση
Κατηγορία:Μεταφραστικές Σπουδές
Μαργαρίτα του Κουρτεναί-Ναμύρ

Η **Μαργαρίτα, μαρκησία του Ναμύρ** (1194 - 17 Ιουλίου 1270) μέλος του Οίκου του Κουρτεναί και Μαρκησία του Ναμύρ (1229 - 1237) ήταν μεγαλύτερη κόρη και παιδί του Πέτρου Β΄ του Κουρτεναί και της Γιολάντας της Φλάνδρας.

Η Μαργαρίτα παντρεύτηκε σε πρώτο γάμο τον Ραούλ, λόρδο του Ισσοντάν (1210) που διαδέχθηκε με τον πρόωρο θάνατο του (1216) ως Κυρία του Σατωνέ - συρ -Σερ και του Μαρέγ - αν - Μπερρύ. Την ίδια χρονιά προχώρησε σε δεύτερο γάμο με τον Ερρίκο Α΄, κόμη του Βιαντέν (1216) γιο του Φρειδερίκου Γ΄, κόμη του Βιαντέν (1160 - 1210) και της Ματθίλδης του Νέρμπουργκ της Γερμανίας (πέθανε γύρω στο 1200) που κληρονόμησε ο Φρειδερίκος Α΄ του Νέρμπουργκ νεότερος αδελφός του δεύτερου συζύγου της.

## Μαρκησία του Ναμύρ

Η Μαργαρίτα έγινε μαρκησία του Ναμύρ με τον πρόωρο θάνατο του τρίτου αδελφού της Ερρίκου Β΄ του Ναμύρ (1229) που είχε διαδεχτεί τον μεγαλύτερο αδελφό τους Φίλιππο Β΄ (1226). Ο παππούς τους από μητέρα Βαλδουίνος Ε΄ του Αινώ είχε δεχτεί την Κομητεία του Ναμύρ από τον θείο του Ερρίκο Δ΄ του Λουξεμβούργου. Η Μαργαρίτα και ο δεύτερος σύζυγος της Ερρίκος του Βιαντέν ή Ερρίκος Γ' του Ναμύρ κυβέρνησαν το Ναμύρ 8 χρόνια μέχρι που η Μαργαρίτα υποχρεώθηκε να το παραδώσει στον μικρότερο αδελφό της Βαλδουίνο Β΄ της Κωνσταντινούπολης (1237), εξακολουθούσαν να κυβερνούν το Βιαντέν.  Ο Ερρίκος Ε΄ του Λουξεμβούργου εγγονός από μητέρα του Ερρίκου Δ΄ επιτέθηκε στο Ναμύρ, το κατέλαβε και το κυβέρνησε την περίοδο (1256 - 1264) ως Ερρίκος Δ΄. Ο Βαλδουίνος Β΄ πούλησε το Ναμύρ στον ξάδελφο του Γκυ, κόμη της Φλάνδρας γιο της Μαργαρίτα Β΄ της Φλάνδρας που επιτέθηκε με στρατό και έγινε ο ίδιος μαρκήσιος του Ναμύρ αφού έδιωξε τον Ερρίκο Δ΄ (1268).

Η Μαργαρίτα μετά τον θάνατο του δευτέρου συζύγου της Ερρίκου (1252) έγινε μοναχή στο Μάριενθαλ κοντά στο Λουξεμβούργο, πέθανε και τάφηκε εκεί (17 Ιουλίου 1270).

## Οικογένεια

Με τον δεύτερο σύζυγο της Ερρίκο Α΄ του Βιαντέν απέκτησε:

*Ματθίλδη (γεν. 1216), παντρεύτηκε (1235) τον Βυζαντινό πρίγκηπα Ιωάννη Καλοϊωάννη γιο του αυτοκράτορα Ισαάκιου Β΄ Άγγελου που ο θείος του Μπέλα Γ΄ της Ουγγαρίας είχε ορίσει διοικητή της Συρμίας. Η κόρη τους Μαρία Αγγελίνα (1235 - 1285) παντρεύτηκε τον Ανσώ του Καγιώ έναν αυλικό του Καρόλου του Ανδεγαυού και ήταν οι γονείς της βασίλισσας της Σερβίας Έλενας του Ανζού.
*Πέτρος.
*Φρειδερίκος του Βιαντέν (πέθανε το 1247).
*Ερρίκος Α΄ του Βιαντέν (πέθανε το 1267), επίσκοπος Ουτρέχτης (1249 - 1267).
*Φίλιππος Α΄ του Βιαντέν (πέθανε το 1267), κόμης του Βιαντέν (1252 - 1273), παντρεύτηκε την Μαρία της Βραβάντης κόρη του Γοδεφρείδου του Λουβέν αποκτώντας τον 
** Γοδεφρείδο Α΄, κόμη του Βιάντεν (γύρω στο 1307) και άλλα 4 παιδιά.
*** Φίλιππος Β΄ του Βιάντεν.
**** Αδελαΐδα του Βιάντεν, παντρεύτηκε τον Όθωνα Α΄ του Νάσσαου-Ντίλενμπουργκ.
*Γιολάντη του Βιαντέν (1231 - 1283).

## Παραπομπές



## Εξωτερικοί σύνδεσμοι
*Ναμύρ

Κατηγορία:Οίκος των Κουρτεναί
Κατηγορία:Οίκος των Καπετιδών
Κατηγορία:Μαργράβοι του Ναμύρ
Κατηγορία:Κόμητες του Ναμύρ
Κατηγορία:Κόμισσες του Λουξεμβούργου
Προπινάλη

Η **προπινάλη** (αγγλικά: *propynal*) είναι οργανική χημική ένωση, που περιέχει άνθρακα, οξυγόνο και υδρογόνο, με μοριακό τύπο **[[C3H2O|C<sub>3</sub>H<sub>2</sub>O]]**, αν και συχνά γράφεται πιο αναλυτικά ως **HC≡CCHO**. Είναι η απλούστερη δυνατή αλδεΰδη με τριπλό δεσμό. Έτσι, συνδυάζει τις ιδιότητες αλδεΰδης και αλκινίου.

## Φυσική παρουσία
Η προπινάλη έχει παρατηρηθεί στο διαστρικό ενδιάμεσο. Υποτέθηκε ότι σχηματίζεται μέσω συμπλόκου μονοξειδίου του άνθρακα και αιθινίου. Μια άλλη πιθανή οδός παραγωγής είναι μέσω αντίδρασης προπινυλιδινίου (C3H) και νερού.

## Δείτε επίσης
* Πρoπενάλη

## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Αλδεΰδες
Κατηγορία:C3
Κατηγορία:Τυπικοί υδατάνθρακες